yadvā ā́diṣṭaṃ devátāyai havírgr̥hyáte yāvaddevátyaṃ tádbhavati taditareṇa yájuṣā gr̥hṇāti na vā́ etatkásyai caná devátāyai havírgr̥hṇannā́diśati yadā́jyaṃ tásmādániruktena yajuṣā gr̥hṇāti mahī́nām páyo 'sīti mahyá íti ha vā etā́sāméke nāma yadgávāṃ tā́sāṃ vā́ etatpáyo bhavati tásmādāha mahī́nām páyo 'sī́tyevámu hāsyaitatkhálu yájuṣaivá gr̥hītám bhavati tásmādvevā̀ha mahī́nām páyo 'sī́ti